“Die saak is na forensiese dienste verwys om ŉ nadoodse ondersoek te doen om die oorsaak van sy dood vas te stel,” het sy gesê.
Hoekom kan die naam nie bekend gemaak word nie? Alles is so vaag. Kom ons hou op om dinge weg te steek. Die familie is reeds in kennis gestel en dit is gewoonlik die rede vir die verswyging van gegewens
Tom Stilwell (20) het Sondagoggend omstreeks 02:00 besef hy is uit sy woonstel in die Volt-woonstelblok uitgesluit. Hy het besluit om van die woonstel direk bo sy eie, buite om die woonstelblok, na sy balkon af te klim. Hy het glo probeer om op sy balkon te land toe hy geval en op die dak van ‘n aangrensende gebou geland het.
Geraldine Bautista, ‘n inwoner van die woonstelblok, het aan die koerant gesê Stilwell het omstreeks 02:00 aan haar deur geklop. Sy sê dit wou voorkom of hy onder die invloed van alkohol is, maar sy was nie bang vir hom nie. “Hy wou net weet of hy van my balkon af kan spring,” sê Bautista. Sy sê sy het nooit gedink hy sal dit doen nie. “Ek het gedink hy sal sien dis onmoontlik.” Nadat sy die deur oopgemaak het, het hy glo deur die woonstel geloop, en oor die reling van die balkon geklim. “Ek het sy hand gegryp, maar hy het geval,” het sy bygevoeg. “Dit het so vinnig gebeur. Dit het binne sekondes gebeur. Ek kon nie eers om hulp skree nie. Dit was soos ‘n stukkie papier wat geval het.”